کرکټ نړیوال کپ: پاکستان او هند نن يو بل ته مخامخ کيږي، د دواړو لوبډلو ترمنځ د ترسره شوؤ سيالیو تاريخ
د کرکټ نړیوال کپ ۲۰۱۹ په روانو سيالیو کې نن د اتوار، يکشنبې په ورځ دوه روايتي مخالفين پاکستان او هند يو بل ته مخامخ ته کيږي. په تېرو وختونو کې د دواړو لوبډلو ترمنځ په ترسره شوؤ يو ورځنيو سياليو کې زياتې پاکستان ګټلي خو د نړيوال کپ په سياليو کې ورته هند تل ماتې ورکړې ده.
د پاکستان او هند کرکټ لوبډلو ترمنځ سيالۍ ته د دواړو هېوادونو کې په مطبوعاتو ډېر ځای ورکول کيږي او د دغه سيالۍ په ټيلي ويژن کتو دپاره ځانګړې تياريانې نيولی شي. د هند د کرکټ لوبډلې کپتان ويرات کوهلي ويلي د پاکستان او هند ترمنځ په سيالۍ کې د هغه مقابله د پاکستاني بالر محمد عامر سره نه ده بلکې د هغه پام د بالر بال ته وي نه چې بالر ته. د پاکستان د کرکټ لوبډلې مشر کوچ مکي ارتهر ويلي د پاکستان او هند ترمنځ سيالي دومره مهمه ده څومره چې کومه بله سيالي وي. دواړه لوبډلې نن د انګلېنډ په مانچسټر کې يو بل ته مخامخ کيږي او سيالي به د پاکستان په وخت ماسپښين په دوه نيمې بجې پېل کيږي. په روان نړيوال کپ کې پاکستان تراوسه پورې څلور سيالۍ کړي يوه يې ګټلې دوه يې بايللي او يوه سيالي د باران ښکار شوې درې پواينټونه لري. هند درې سيالۍ کړي دوه يې ګټلي او يوه يې بايللې ده پينځه پواينټونه لري. د راپورونو ترمخه پاکستان او هند تراوسه پورې د نړيوال کپ په تېرو ترسره شوؤ سياليو کې شپږ ځله يو بل ته مخامخ شوي خو تل پاکستان ماتې خوړلې ده. خو پاکستان او هند تراوسه پورې په ټولو ۱۳۱ يو ورځنيو سياليو کې يو بل ته مخامخ شوي پاکستان پکې ۷۳ او هند ۵۴ سيالۍ ګټلي دي، څلور سيالۍ نيمګړې پاتې شوي دي. د پاکستان او هند ترمنځ د ننۍ سيالۍ په مهال د باران امکان څرګند کړی شوی دی. په انګلېنډ کې روان د نړيوال کپ په روانو سياليو کې تراوسه پورې څلور سيالۍ د باران ښکار شوي دي.